Alphonse Areola

Alphonse Francis Areola (* 27. február 1993, Paríž, Francúzsko) je francúzsky profesionálny futbalista, ktorý hrá na poste brankára v anglickom klube West Ham United. 
Klubová kariéra.
PSG.
Vo veku 13 rokov sa Areola pripojil k akadémii Paris Saint-Germain. V lete 2009 s týmto klubom podpísal svoju prvú profesionálnu zmluvu na tri roky. 
Svoj debut za PSG si odkrútil 18. mája 2013 pri víťazstve 3:1 nad Stade Brestois keď v 48. minúte nahradil v bránke Sirigua. V tom čase bolo už jasné že sa PSG stane francúzskym ligovým majstrom.
Hosťovanie v Lens.
Sezónu 2013/14 strávil na hosťovaní v druholigovom klube RC Lens. Počas sezóny bol jednotkou tímu. S tímom skončil na druhom mieste v lige čím si vyslúžili postup do Ligue 1.
Hosťovanie v Bastii.
Sezónu 2014/15 už strávil v najvyššej francúzskej súťaže no bol na hosťovanie v Bastii. V klube debutoval 9. augusta pri remíze 3:3 s Olympique Marseille. Počas sezóny odohral 39 zápasov a zaznamenal 13 čistých kont. S tímom sa dostal do finále Coupe de la Ligue kde ale prehrali s jeho kmeňovým klubom PSG 0:4.
Hosťovanie vo Villareali.
V sezóne 2015/16 pôsobil na hosťovaní v španielskom Villarreale kde nahradil zraneného brankára Sergia Asenja. V klube debutoval 23. augusta pri remíze 1:1 s Real Betis. Vo Villareale odohral 37 zápasov a zaznamenal 17 čistých kont. V La Lige boli lepší ako on už iba Jan Oblak a Claudio Bravo. Areola tiež prekonal klubový rekord 615 minút bez inkasovaného gólu, ktorý predtým držal Diego López. Napokon dosiahol 620 minút bez inkasovaného gólu.
Návrat do Paríža.
Po výbornom účinkovaní v Španielsku sa Areola vrátil do PSG pred sezónou 2016/17. Zo začiatku pôsobil ako dvojka tímu za Kevinom Trappom, ktorý prišiel do klubu pred sezónou. Dňa 13. septembra sa Areola prvýkrát objavil od svojho návratu v bránke PSG pri remíze 1:1 s Arsenalom v skupinovej fáze Ligy majstrov UEFA 2016/17. Po tomto zápase sa stal jednotkou tímu. V sezóne 2016/17 sa s tímom tešil v pohárových súťažiach Coupe de France a Coupe de la Ligue.
Sezónu 2017/18 začal víťazstvom vo francúzskom superpohári. V Lige majstrov UEFA 2017/18 inkasoval v prvých piatich zápasov skupiny iba jeden gól a jeho tím strelil rekordných 24 gólov čo je najviac v histórii klubu v skupinovej fázy súťaže. V sezóne 2017/18 vyhral s Parížanmi domáce treble keď sa tešili zo zisku titulu v Ligue 1 aj z víťazstiev v Coupe de France a Coupe de la Ligue.
V sezóne 2018/19 prebral post jednotky v PSG taliansky brankár Gianluigi Buffon. Dňa 21. apríla 2019 odohral Areola svoj 100. zápas za klub pri výhre 3:1 nad AS Monaco. 
Hosťovanie v Reale Madrid.
Dňa 2. septembra 2019 bol Areola poslaný na sezónne hosťovanie do Realu Madrid, v rámci dohody v ktorej Keylor Navas prestúpil opačným smerom do PSG. V klube debutoval 25. septembra pri víťazstve 2:0 nad Osasunou. Areola bol počas sezóny ako náhradník pre Thibauta Courtoisa. S tímom sa však tešil zo zisku titulu v La Lige a v superpohári.
Hosťovanie vo Fulhame.
Dňa 9. septembra bol Areola poslaný na sezónne hosťovanie do Fulhamu k nováčikovi Premier League. O týždeň neskôr debutoval v klube pri výhre 1:0 nad Ipswichom Town v EFL Cupe. Fulham sa však neudržal v Premier League a po roku zostúpil do Championship. 
West Ham United.
Dňa 29. júla 2021 oznámil West Ham podpísanie zmluvy s Areolom na sezónne hosťovanie s opciou na trvalý prestup. Dňa 22. septembra debutoval v klube pri výhre 1:0 nad Manchestrom United. Počas sezóny bol vyslovene jednotkou v Európskej lige UEFA 2021/2022 kde sa s tímom dostal do semifinále. V Premier League odohral iba jeden zápas.
Po skončení hosťovania sa Areola stal natrvalo hracom West Hamu a podpísal zmluvu na päť rokov s opciou na ďalší rok. V sezóne 2022/23 sa s tímom tešil zo zisku titulu v Konferenčnej lige UEFA 2022/23, keď vo finále zdolali Fiorentinu 2:1.
Reprezentačná kariéra.
Areola reprezentoval Francúzsko na viacerých mládežníckych úrovniach.
Dňa 17. mája 2018 sa Areola dostal do záverečnej nominácie na Majstrovstvá sveta vo futbale 2018. Na turnaji slúžil ako tretí brankár za Hugom Llorisom a Steveom Mandandom. Francúzsko sa v Rusku stalo majstrom sveta, keď vo finále zdolali Chorvátsko 4:2. Areola sa taktiež stal majstrom sveta napriek tomu že v tom čase nemal odohraný ani jeden zápas v reprezentácii. 
Dňa 6. septembra 2018 debutoval v reprezentácii pri remíze 0:0 s Nemeckom v Lige národov UEFA 2018/19. 
Areola bol členom záverečnej nominácie na Majstrovstvá sveta vo futbale 2022. Opäť však slúžil ako brankár tretej voľby. Francúzsko sa opäť dostalo do finále, kde ale prehralo s Argentínou. 
Štatistiky kariéry.
Klubové.
"K 10. septembru 2023"
Medzinárodné.
"K 12. septembru 2023"
Úspechy hráča.
Paris Saint-Germain
Real Madrid
West Ham United
Francúzsko U20
Francúzsko